शोध के दौरान रग्बी के 50 चोटिल खिलाड़ियों को हल्दी दी गई, जिससे उन्हें पैरासिटामॉल या आईबूप्रोफेन दवाओं जितनी ही राहत मिली। इन रग्बी खिलाड़ियों को हड्डियों और मांसपेशियों में तकलीफ थी। इन्हें एक ग्राम करक्यूमिन तत्व वाली एल्गोकर टैबलेट 10 दिनों तक दिन में दो बार दी गई। प्रत्येक 20 दिनों में इनकी स्थिति का परीक्षण किया गया। डॉ. डी पेरो ने कहा कि अध्ययन में देखा गया कि एल्गोकर टैब्लेट लेने वाले ज्यादातर मरीजों को राहत मिली। वहीं शोध के दौरान देखा गया कि पारंपरिक दर्द निवारक लेने वाले 16 फीसदी मरीजों में गैस्ट्रिक समस्याएं देखने को मिलीं।